Keywords

Summary



Keywords

1. Približevanje zakonodaj – Trgovanje z notranjimi informacijami in tržne manipulacije (zloraba trga) – Prepoved – Notranje informacije – Natančne informacije – Pojem – Razumno pričakovanje obstoja serije okoliščin ali nastopa dogodka, na katerega se nanaša informacija – Možnost, da se o njihovem morebitnem učinku sklepa na podlagi te informacije – Kumulativni pogoji

(Direktiva Komisije 2003/124, člen 1(1))

2. Približevanje zakonodaj – Trgovanje z notranjimi informacijami in tržne manipulacije (zloraba trga) – Prepoved – Notranje informacije – Natančne informacije – Pojem – Vmesne faze časovno razpetega dogajanja, ki so povezane z uresničitvijo okoliščine ali dogodka – Vključitev

(Direktiva Evropskega parlamenta in Sveta 2003/6, člen 1, točka 1; Direktiva Komisije 2003/124, člen 1(1))

3. Pravo Evropske unije – Razlaga – Večjezična besedila – Enotna razlaga – Upoštevanje različnih jezikovnih različic – Direktiva 2003/124

(Direktiva Komisije 2003/124, člen 1(1))

4. Približevanje zakonodaj – Trgovanje z notranjimi informacijami in tržne manipulacije (zloraba trga) – Prepoved – Notranje informacije – Razumno pričakovanje obstoja serije okoliščin ali nastopa dogodka – Pojem – Celovita presoja vseh razpoložljivih elementov – Merila – Upoštevanje obsega vpliva te serije okoliščin ali tega dogodka na ceno finančnih instrumentov – Izključitev

(Direktiva Komisije 2003/124, člen 1(1))

Summary

1. Glej besedilo sodbe.

(Glej točki 29 in 39.)

2. Člen 1, točka 1, Direktive 2003/6 o trgovanju z notranjimi informacijami in tržni manipulaciji (zloraba trga) in člen 1(1) Direktive 2003/124 o izvajanju Direktive 2003/6 v zvezi z opredelitvijo in razkritjem notranjih informacij javnosti ter opredelitvijo tržne manipulacije je treba razlagati tako, da lahko pri časovno razpetem dogajanju, pri katerem se uresniči neka okoliščina ali povzroči neki dogodek, pomeni informacije, ki so natančne, v smislu teh določb ne samo ta okoliščina ali ta dogodek, temveč tudi vmesne faze tega dogajanja, ki so povezane z njuno uresničitvijo.

Ta razlaga ne velja le za faze, ki že obstajajo ali so že nastopile, temveč se v skladu s členom 1(1) Direktive 2003/124 nanaša tudi na faze, za katere se lahko razumno pričakuje, da bodo nastale ali nastopile v prihodnje.

(Glej točki 38 in 40 ter točko 1 izreka.)

3. Glej besedilo sodbe.

(Glej točko 43.)

4. Člen 1(1) Direktive 2003/124 o izvajanju Direktive 2003/6 v zvezi z opredelitvijo in razkritjem notranjih informacij javnosti ter opredelitvijo tržne manipulacije je treba razlagati tako, da pojem „serija okoliščin […], za katere se lahko razumno pričakuje, da bodo nastale v prihodnje, ali dogodek, […] za katerega se lahko razumno pričakuje, da bo nastopil v prihodnje“ vključuje prihodnje okoliščine oziroma dogodke, glede katerih se na podlagi celovite presoje elementov, ki so že na voljo, zdi, da obstaja dejanska možnost, da bodo v prihodnje nastali oziroma nastopili. Tega člena torej ni mogoče razlagati tako, da se z navedbo besedila „se lahko razumno pričakuje“ zahteva dokaz večje verjetnosti zadevnih okoliščin oziroma dogodkov. Poleg tega za informacije o okoliščinah in dogodkih, za katere ni verjetno, da bodo nastopili, ni mogoče šteti, da so natančne.

Vendar pa se ta pojem ne sme razlagati tako, da je treba upoštevati obseg vpliva te serije okoliščin ali tega dogodka na ceno zadevnih finančnih instrumentov. Razlaga, da večji kot je obseg verjetnega vpliva prihodnjega dogodka na ceno zadevnih finančnih instrumentov, nižja je zahtevana stopnja verjetnosti, da bi se informacija, ki se na ta dogodek nanaša, štela za informacijo, ki je natančna, bi namreč implicitno nakazovala na to, da sta elementa, ki sestavljata notranjo informacijo in ki sta navedena v odstavku 1 oziroma odstavku 2 člena 1 Direktive 2003/124, in sicer natančnost informacije in sposobnost, da ta pomembno vpliva na ceno zadevnih finančnih instrumentov, soodvisna. Ti merili pa sta minimalna pogoja, ki morata biti izpolnjena, da je mogoče informacijo opredeliti za „notranjo“ v smislu člena 1, točka 1, Direktive 2003/6.

(Glej točke 46, 48, 52, 53 in 56 ter točko 2 izreka.)